શીર્ષક: ખેડૂત આંદોલન : પોપ સ્ટાર રિહાના અને ગ્રેટા થનબર્ગના ટ્વીટથી કેમ થયો વિવાદ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
રિહાના

ભારતમાં રાજકીય હોય કે મનોરંજન જગત, તમામ ક્ષેત્રની ઘણી હસ્તીઓએ ખેડૂતોના સમર્થનમાં આંદોલનને ટેકો જાહેર કર્યો છે. 

હવે આ યાદીમાં કેટલીક ઇન્ટરનૅશનલ પર્સનાલિટીઓ પણ સામેલ થઈ ગઈ છે. પહેલાં ઇન્ટરનૅશનલ પોપ સ્ટાર રિહાના અને પછી જાણીતા પર્યાવરણ ઍક્ટિવિસ્ટ ગ્રેટા થનબર્ગે ખેડૂત આંદોલનના સમર્થનમાં સોશિયલ મીડિયા ટ્વિટર પર ટ્વીટ કર્યાં છે. 

નોંધનીય છે કે આ બંનેના ટ્વિટર પર અસંખ્ય ફૉલોઅર્સ છે. 

આ બંને ઇન્ટરનૅશનલ પર્સનાલિટી દ્વારા આ મુદ્દે ટ્વીટ કરવાથી શરૂઆતથી ભાજપ સરકાર જેને પોતાનો આંતરિક મુદ્દો ગણાવે છે, તે ખેડૂત આંદોલનમાં હવે આંતરરાષ્ટ્રીય મુદ્દો બનતો જતો હોય તેવું લાગી રહ્યું છે. 

રિહાના અને ગ્રેટાનું સમર્થનમાં ટ્વીટ

ઇન્ટરનૅશનલ પોપ સ્ટાર રિહાનાએ મંગળવારે દિલ્હીની આસપાસ ખેડૂત આંદોલનને પગલે ઇન્ટરનેટ સેવા બંધ કરી દેવાઈ હોવાના સમાચાર અહેવાલની લિંક સાથે લખ્યું કે, “આપણે વિશે વાત કેમ નથી કરી રહ્યા? #FarmersProtest”

તેમના આ ટ્વીટ પર અત્યાર સુધી ચાર લાખ કરતાં વધુ લાઇક મળી છે. જ્યારે 60 હજાર કરતાં વધુ લોકો તેમના આ ટ્વીટ પર કૉમેન્ટ કરી છે. તેમજ 1,90,000 કરતાં વધુ લોકોએ તેમનું આ ટ્વીટ રિટ્વીટ કર્યું છે. 

પોપ સ્ટાર રિહાના બાદ સ્વીડનનાં 18 વર્ષીય પર્યાવરણ ઍક્ટિવિસ્ટ ગ્રેટા થનબર્ગે પણ ભારતમાં ચાલી રહેલા ખેડૂત આંદોલન મુદ્દે ખેડૂતોને સમર્થન આપતું ટ્વીટ કર્યું હતું. 

તેમણે પણ રિહાનાની જેમ જ દિલ્હીની આસપાસ ખેડૂત આંદોલનને પગલે ઇન્ટરનેટ સેવા બંધ કરાઈ હોવાના એક સમાચાર અહેવાલની લિંક શૅર કરવાની સાથે પોતાના ટ્વિટમાં આંદોલન કરી રહેલા ખેડૂતોને સમર્થન જાહેર કર્યું હતું. 

તેમણે લખ્યું હતું કે, “અમે ભારતમાં ચાલી રહેલા ખેડૂત આંદોલનના સમર્થનમાં છીએ.”

અત્યાર સુધી ગ્રેટાના ટ્વીટને એક લાખ કરતાં વધુ લાઇક મળી છે. જ્યારે દસ હજાર કરતાં વધુ લોકોએ આ ગ્રેટાના ટ્વીટ પર કૉમેન્ટ કરી હતી. તેમજ 46 હજાર લોકોએ તેમનું ટ્વીટ રિટ્વીટ કર્યું હતું. 

અમિત શાહે શું કહ્યું?

કેન્દ્રીય ગૃહ પ્રધાન અમિત શાહે પ્રતિક્રિયા આપતા જણાવ્યું કે કોઈ કુપ્રચાર ભારતની એકતાને અટકાવી ન શકે! કોઈ કુપ્રચાર ભારતને નવી ઊંચાઈઓ સુધી પહોંચવાથી રોકી નહીં શકે..! તથા કુપ્રચાર ભારતના ભાગ્યને નક્કી ન કરી શકે માત્ર 'પ્રગતિ' જ કરી શકે છે. પ્રગતિ હાંસલ કરવા માટે ભારત સંગઠીત અને એક સાથે ઊભું છે.

ભારત સરકારનું નિવેદન

ખેડૂત આંદોલન મુદ્દે આંતરરાષ્ટ્રીય સ્તરે જાણીતા ચહરાઓએ કરેલાં ટ્વીટ બાદ ભારત...